Gandia posa en marxa un programa perquè els comerços milloren l'experiència dels seus clients
04 juliol 2023

## Gandia posa en marxa un programa perquè els comerços milloren l'experiència dels seus clients04 juliol 2023Última actualització: 04 juliol 2023

![](../gestion/img/fced9c880801d3950b011ef4f5b414f9a4174098389a7bdf0440be3fda7b9b04.jpg)  
  

L'Ajuntament de Gandia, des de l'Àrea d'Economia, Empresa i Innovació, posa en marxa el programa "Millora l'experiència client del teu negoci". Les particularitats d'aquest programa han estat explicades aquest matí en roda de premsa per **Elena Moncho**, regidora de l'àrea, que ha estat acompanyada pel tècnic d'assessorament a empreses, **Pedro Almendros**.  
  
"_Millora l'experiència client del teu negoci_" es desenvoluparà a l'Urbalab Gandia, dins el marc de LAb d'Innovació Comercial, finançat per la Conselleria d'Economia Sostenible, Sectors Productius, Comerç i Treball. "_Es tracta d'un programa pilot gratuït, dirigit al sector del comerç minorista, que té com a objectius millorar la competitivitat i resultats de les empreses participants_" ha explicat la regidora.  
  
Per la seua banda, el tècnic ha afirmat que "_aquesta millora és clau per a la millora competitiva de qualsevol negoci i tot això treballant des de la base de la sostenibilitat i la rendibilitat_".  
  
L'experiència client es pot definir com una nova disciplina que revoluciona el concepte de qualitat en la relació amb el client, en un context actual on aquest és cada vegada més exigent, digital i empoderat. De manera senzilla, es tradueix en la percepció que té el client de la marca o negoci, generada a partir de les interaccions que es produeixen al llarg del procés de compra, des que té clar que voleu comprar un producte o servei fins a la postvenda.  
  
El programa consta de dues parts complementàries de formació i consultoria especialitzada, que es realitzaran en paral·lel entre els mesos de juliol i novembre:  
\- Part de formació sobre experiència client i les claus per millorar aquesta el el comerç.  
\- Treball de consultoria individual amb cadascuna de les empreses o negocis participants amb tres nivells d'anàlisi:  
1\. Anàlisi de l'experiència de compra a l'entorn físic  
2\. Anàlisi de l'experiència de compra a l'entorn digital  
3\. Estudi de la percepció de clients.  
  
Un vegada realitzat l'estudi es definirà un diagnòstic que servirà per a establir un pla de millora de experiència client o experiència de compra per a cada empresa participant. El document contemplarà, entre altres aspectes, una proposta d'objectius a aconseguir, el redisseny del mapa del viatge (o experiència) del client a implantar i les actuacions recomanades als punts clau de contacte amb el client, a més d'una proposta de redisseny dels processos interns de gestió que permeta a l'empresa implantar, de manera fàcil, un sistema de mesurament i control de l'evolució del client en el temps (si fos necessari).  
  
El programa està dirigit a 20 comerços que reunisquen els requisits següents:  
\- Ser una PIME o autònom amb raó social o punt de venda al municipi de Gandia.  
\- Alta d'IAE a qualsevol dels epígrafs 64 o 65.  
\- Tindre almenys tres anys d'experiència des de l'inici de l'activitat fins a la data de presentació de la sol·licitud de participació.  
  
Els comerços de Gandia interessats podran fer la inscripció fins al 10 de juliol de 2023 a la web [www.urbalabgandia.com](http://www.urbalabgandia.com/).